कलमाड़ी से सीबीआई मुख्यालय में हुई पूछताछ  
केंद्रीय जांच ब्यूरो (सीबीआई) ने मंगलवार को राष्ट्रमंडल खेल आयोजन समिति के पूर्व अध्यक्ष सुरेश कलमाड़ी से पूछताछ की।
केंद्रीय जांच ब्यूरो (सीबीआई) ने मंगलवार को राष्ट्रमंडल खेल आयोजन समिति के पूर्व अध्यक्ष सुरेश कलमाड़ी से पूछताछ की। अक्टूबर 2010 के राष्ट्रमंडल खेलों में हुई कथित वित्तीय अनियमितताओं के सम्बंध में उनसे पूछताछ की गई।  एक सीबीआई अधिकारी ने बताया, "वह सुबह 10.15 बजे सीबीआई मुख्यालय पहुंचे। उनसे पूछताछ की गई।"  अधिकारी ने कहा कि पांच जनवरी के बाद से कलमाड़ी से दूसरी बार पूछताछ की गई है।  राष्ट्रमंडल खेल साल 2010 में तीन से 14 अक्टूबर तक दिल्ली में आयोजित हुए थे। खेलों के इस आयोजन पर वित्तीय अनियमितताओं और भ्रष्टाचार के आरोप लगे हैं।